ธงแสดงยศทหาร (กองทัพไทย)

ธงแสดงยศทหารในกองทัพไทย เป็นธงสำหรับใช้หมายยศของนายทหารในระดับนายพล มีลักษณะและการแบ่งชั้นตามที่กฎหมายกำหนดไว้ สำหรับกรณีของประเทศไทยนั้น ธงแสดงยศทหารได้กำหนดไว้ในพระราชบัญญัติธง พ.ศ. 2522 ดังนี้

**ทหารบก**
ไฟล์:Flag Thai Field Marshal.svg|ธงหมายยศจอมพล
ไฟล์:Flag Thai General.svg|ธงหมายยศพลเอก
ไฟล์:Flag Thai Lieutenant General.svg|ธงหมายยศพลโท
ไฟล์:Flag Thai Major General.svg|ธงหมายยศพลตรี
ไฟล์:Flag Thai Brigadier.svg|ธงหมายยศพลจัตวา
ธงแสดงยศสำหรับทหารบก มีลักษณะเป็นรูปสี่เหลี่ยมผืนผ้า กว้าง 2 ส่วน ยาว 3 ส่วน พื้นธงสีแดง มี 5 ชั้น คือ
# ธงจอมพล มีรูปคทากับกระบี่ไขว้เหนือช่อชัยพฤกษ์อยู่ตรงกลางของกลุ่มดาวห้าแฉก 5 ดวง เรียงเป็นรูปห้าเหลี่ยมด้านเท่าอยู่ตรงกลางของผืนธง ให้ด้านหนึ่งของรูปห้าเหลี่ยมด้านเท่าอยู่ด้านล่างขนานกับขอบล่างของผืนธง รูปเหล่านี้เป็นสีเหลือง
# ธงพลเอก มีรูปดาวห้าแฉกสีเหลือง 4 ดวง เรียงเป็นรูปสี่เหลี่ยมขนมเปียกปูนอยู่ตรงกลางของผืนธง ให้มุมแหลมวางตามความยาวของผืนธง
# ธงพลโท มีรูปดาวห้าแฉกสีเหลือง 3 ดวง เรียงเป็นรูปสามเหลี่ยมด้านเท่าอยู่ตรงกลางของผืนธง ให้ด้านฐานของรูปสามเหลี่ยมด้านเท่าอยู่ด้านล่างขนานกับขอบล่างของผืนธง
# ธงพลตรี มีรูปดาวห้าแฉกสีเหลือง 2 ดวง เรียงตามความยาวอยู่ตรงกลางของผืนธง
# ธงพลจัตวา มีรูปดาวห้าแฉกสีเหลือง 1 ดวง อยู่ตรงกลางของผืนธง ซึ่งคล้ายกับธงชาติเวียดนาม แตกต่างกันตรงที่ขนาดเป็นขนาดเล็กเท่านั้น

**ทหารเรือ**
ไฟล์:Flag Thai Admiral of the Fleet.svg|ธงหมายยศจอมพลเรือ
ไฟล์:Flag Thai Admiral.svg|ธงหมายยศพลเรือเอก
ไฟล์:Flag Thai Vice Admiral.svg|ธงหมายยศพลเรือโท
ไฟล์:Flag Thai Rear Admiral.svg|ธงหมายยศพลเรือตรี
ไฟล์:Flag Thai Commodore.svg|ธงหมายยศพลเรือจัตวา
ธงแสดงยศสำหรับทหารเรือ มีลักษณะเป็นรูปสี่เหลี่ยมจัตุรัส พื้นธงสีขาบมีรูปจักรสีขาวสลับเทาเป็นจักรแปดแฉก แฉกของจักรเวียนไปทางซ้าย มี 5 ชั้น คือ
# ธงจอมพลเรือ มีรูปจักร 5 จักร อยู่ที่มุมธงทั้งสี่มุม มุมละ 1 จักร และอยู่ตรงกลางของผืนธงอีก 1 จักร
# ธงพลเรือเอก มีรูปจักร 4 จักร อยู่ที่มุมธงทั้งสี่มุม มุมละ 1 จักร
# ธงพลเรือโท มีรูปจักร 3 จักร เรียงเป็นรูปสามเหลี่ยมด้านเท่าอยู่ตรงกลางของผืนธง ให้ด้านฐานของรูปสามเหลี่ยมด้านเท่าอยู่ด้านล่างขนานกับขอบล่างของผืนธง
# ธงพลเรือตรี มีรูปจักร 2 จักร เรียงกันในแนวดิ่งอยู่ตรงกลางของผืนธง
# ธงพลเรือจัตวา มีรูปจักร 1 จักร อยู่ตรงกลางของผืนธง

**ทหารอากาศ**
ไฟล์:Flag Thai Marshal of Air Force.svg|ธงหมายยศจอมพลอากาศ
ไฟล์:Flag Thai Air Chief Marshal.svg|ธงหมายยศพลอากาศเอก
ไฟล์:Flag Thai Air Marshal.svg|ธงหมายยศพลอากาศโท
ไฟล์:Flag Thai Air Vice Marshal.svg|ธงหมายยศพลอากาศตรี
ไฟล์:Flag Thai Air Commodore.svg|ธงหมายยศพลอากาศจัตวา
ธงแสดงยศสำหรับทหารอากาศ มีลักษณะเป็นรูปสี่เหลี่ยมผืนผ้ากว้าง 5 ส่วน ยาว 6 ส่วน พื้นธงสีฟ้า มี 5 ชั้น คือ
# ธงจอมพลอากาศ มีรูปคทากับกระบี่ไขว้เหนือช่อชัยพฤกษ์อยู่ตรงกลางของกลุ่มดาวห้าแฉก 5 ดวง เรียงเป็นรูปห้าเหลี่ยมด้านเท่าอยู่ตรงกลางของผืนธง ให้ด้านหนึ่งของรูปห้าเหลี่ยมด้านเท่าอยู่ด้านล่างขนานกับขอบล่างของผืนธง รูปเหล่านี้เป็นสีขาว
# ธงพลอากาศเอก มีรูปดาวห้าแฉกสีขาว 4 ดวง เรียงเป็นรูปสี่เหลี่ยมขนมเปียกปูนอยู่ตรงกลางของผืนธง ให้มุมแหลมวางตามความยาวของผืนธง
# ธงพลอากาศโท มีรูปดาวห้าแฉกสีขาว 3 ดวง เรียงเป็นรูปสามเหลี่ยมด้านเท่าอยู่ตรงกลางของผืนธง ให้ด้านฐานของรูปสามเหลี่ยมด้านเท่าอยู่ด้านล่างขนานกับขอบล่างของผืนธง
# ธงพลอากาศตรี มีรูปดาวห้าแฉกสีขาว 2 ดวง เรียงตามความยาวอยู่ตรงกลางของผืนธง
# ธงพลอากาศจัตวา มีรูปดาวห้าแฉกสีขาว 1 ดวง อยู่ตรงกลางของผืนธง

**ตำรวจ**
ไฟล์:Flag Thai Police General.svg|ธงหมายยศพลตำรวจเอก
ไฟล์:Flag Thai Police Lieutenant General.svg|ธงหมายยศพลตำรวจโท
ไฟล์:Flag Thai Police Major General.svg|ธงหมายยศพลตำรวจตรี
ธงแสดงยศสำหรับตำรวจ มีลักษณะเป็นรูปสี่เหลี่ยมผืนผ้ากว้าง 5 ส่วน ยาว 6 ส่วน พื้นธงสีเลือดหมู มี 4 ชั้น คือ
# ธงตำรวจเอก มีรูปดาวแปดแฉกสีขาว 4 ดวง เรียงเป็นรูปสี่เหลี่ยมขนมเปียกปูนใต้พระมหาพิชัยมงกุฎรองรับด้วยช่อชัยพฤกษ์อยู่ตรงกลางของผืนธง 
# ธงตำรวจโท มีรูปดาวแปดแฉกสีขาว 3 ดวง เรียงเป็นรูปสามเหลี่ยมด้านเท่าภายใต้พระมหาพิชัยมงกุฎรองรับด้วยช่อชัยพฤกษ์อยู่ตรงกลางของผืนธง 
# ธงตำรวจตรี มีรูปดาวแปดแฉกสีขาว 2 ดวง เรียงตามความยาวภายใต้พระมหาพิชัยมงกุฎรองรับด้วยช่อชัยพฤกษ์อยู่ตรงกลางของผืนธง

**อาสารักษาดินแดน**

**อ้างอิง**

**ดูเพิ่ม**
 ยศทหารและตำรวจในประเทศไทย
หมวดหมู่:ธงในกองทัพไทย